ROMÂNIA

JUDEŢUL TIMIŞ

MUNICIPIUL TIMIŞOARA

DIRECŢIA DRUMURI ŞI TRANSPORTURI

NR……………………………..
Protocol de acordare a facilităţilor unor categorii de cetăţeni ai municipiului Timişoara

încheiat între Primăria Municipiului Timişoara

şi Regia Autonomă de Transport Timişoara

Art. 1. Începând cu data de 01.01.2008 se acordă înlesniri la costul abonamentelor pe mijloacele de transport în comun astfel:

a) pensionarii cu domiciliul în Municipiul Timişoara, vor circula gratuit pe baza cuponului de pensie şi buletinului sau cărţii de identitate. 
b) Gratuitate pe mijloacele de transport în comun pe raza Municipiului Timişoara pentru beneficiarii Legii nr. 341/2004, Legii nr. 44/1994, Legii nr. 309/2002. Aceştia vor circula pe baza legitimaţiei emise de RATT în baza tabelelor semnate şi ştampilate de asociaţie. Datele se vor transmite şi în format electronic. Ridicarea legitimaţiilor în vederea distribuirii se va face pe baza de delegaţie semnată şi ştampilată de asociaţie. 
Persoanele îndreptăţite care nu fac parte din nici o asociaţie vor prezenta la RATT în original şi copie buletinul de identitate (cartea de identitate) şi actul doveditor al calităţii de beneficiar al Legii în baza cărora vor beneficia de legitimaţie de transport gratuit. 
De prevederile prezentului articol beneficiază şi persoanele care sunt în evidenţa Primăriei Municipiului Timişoara ca beneficiari ai Legii 416/2001 privind venitul minim garantat, fără diminuarea ajutorului social cuvenit familiei. Aceştia vor prelua de la Serviciul de Asistenţă din cadrul PMT o adeverinţă în baza căreia pot solicita , împreună cu buletinul sau cartea  de identitate(original şi copie), la RATT, legitimaţie de călătorie valabilă până la finele anului în care a fost eliberată adeverinţa.

c) Reducere 50% a costului abonamentelor pentru fiecare donare efectivă pe o perioadă de 1 lună, donatorilor onorifici de sânge şi plasmă, conform HG 1364/2006. Aceştia vor circula pe baza de abonament lunar eliberat de RATT, în baza adeverinţelor emise de Centrul de Transfuzii (original), Buletin / Carte Identitate (original şi copie);
d) Reducere 20% a costului abonamentelor cetăţenilor cu domiciliul în Municipiul Timişoara. Reducerile se acordă pe baza Buletinului de Identitate sau a Cărţii de Identitate. Eliberările se fac la chioşcurile RATT iar evidenţa se păstrează în format electronic;

e) Reducere 50% a costului abonamentelor la transportul în comun, elevilor care frecventează instituţiile de învăţământ din Municipiul Timişoara. Reducerile se acordă pe baza carnetului de elev vizat la zi. Eliberările se fac la chioşcurile RATT iar datele beneficiarilor se înregistrează şi se păstrează în format electronic;

f) Copiii preşcolari şi elevii, până la nivelul clasei a IV a, inclusiv, care frecventează instituţiile de învăţământ din Municipiul Timişoara vor circula gratuit pe mijloacele de transport în comun în baza pe baza carnetului de elev vizat la zi;

g) Gratuitate pe mijloacele de transport în comun pentru angajaţii Casei Faenza pe baza legitimaţiei de serviciu;

h) Gratuitate pe mijloacele de transport în comun pentru angajaţii serviciului SALVO pe baza legitimaţiei de serviciu;

i) Gratuitate pe mijloacele de transport în comun pentru 10 activişti sociali care deservesc Uniunea Pensionarilor din România, filiala Timiş, Consiliul Persoanelor Vârstnice, filiala Timişoara şi Casa de Ajutor Reciproc a Pensionarilor. Uniunea pensionarilor din România, filiala Timiş, Consiliul Persoanelor Vârstnice, filiala Timişoara şi Casa de Ajutor Reciproc a Pensionarilor are obligaţia de a transmite R.A. Transport Timişoara lista nominală cu cele 10 persoane. Instituţia va transmite tabelele şi ridicarea legitimaţiile similar asociaţiilor menţionate la litera b).
j) Gratuitate pe mijloacele de transport în comun pentru angajaţii Serviciului de Ajutor Maltez din România, filiala Timişoara, care asigură asistenţa la domiciliul persoanelor vârstnice. Instituţia va transmite tabelele şi ridicarea legitimaţiilor similar asociaţiilor menţionate la litera b).
k) Primarul Municipiului Timişoara acordă gratuitate persoanelor aflate în dificultate, în baza declaraţiilor pe propria răspundere însoţite de acte doveditoare (medicale, adeverinţe venit, etc.) precum şi pentru elevii, studenţii şi sportivii cu merite deosebite, pe baza unei adeverinţe eliberate de unitatea de învăţământ, respectiv de cluburile sportive la care aceştia îşi desfăşoară activitatea.
    Primarul Municipiului Timişoara acordă gratuitate pentru cursele speciale solicitate de Primăria Municipiului Timişoara pentru acţiunile la care este coparticipantă sau a transportului pe mijloace de transport în comun participanţilor la manifestările de interes public la care Primăria Municipiului Timişoara este coparticipantă.

     Acordarea gratuităţilor se face pe bază de referarat aprobat de Primarul Municipiului Timişoara până la valoarea de 250.000 lei/an. 

l) Reducere 50% la costul abonamentelor la transportul în comun studenţilor care frecventează unităţile de învăţământ din municipiul Timişoara. Eliberarea abonamentelor se face pe baza card-ului EURO<26 cu sigla municipiului Timişoara in conformitate cu HCL nr. 151/29.03.2005, şi a Buletinului /Carte identitate (original), iar evidenţa acestora se păstrează şi în format electronic.

m) Gratuitate pentru nevăzători şi însoţitorii acestora la costul abonamentelor pentru transportul în comun. Aceştia vor circula pe baza legitimaţiilor emise de Asociaţia Nevăzătorilor.

Art. 2. Gratuităţile şi reducerile acordate în anul 2008 la transportul urban de călători pentru toate aceste categorii se vor acorda până la concurenţa sumei aprobate prin bugetul local.

